[{"text_idx": "#000001", "text": "Ar drothwy ymgyrch tymhorol newydd gan Cadw Cymru'n Daclus - Gwanwyn Glan Cymru - mae'r elusen wedi recriwtio arwyr sbwriel i'w cynorthwyo i drosglwyddo'r neges."}, {"text_idx": "#000003", "text": "Lama yw Domingo, ond mae ei berchnogion a'r elusen yn dweud ei fod yn effeithiol iawn mewn ymgyrch fel yma."}, {"text_idx": "#000004", "text": "Y perchnogion yw Paola Albertazzi a Richard Heggerty o Ffermdy Glan Llyn, ac wrth fynd ati i glirio'r brif ffordd ger eu cartref, fe welodd Paola gyfle i gael help gan Domingo."}, {"text_idx": "#000005", "text": "\"Fe brynon ni Domingo yn wreiddiol i fod yn gwmni i geffyl sy'n amhosib i'w farchog,\" meddai, \"ac hefyd i gadw'r ieir yn ddiogel rhag llwynogod."}, {"text_idx": "#000007", "text": "\"Mae o'n licio cael gwneud rhywbeth, mae o wrth ei fodd yn cael helpu. Y ceffylau sy'n cael sylw fel arfer - ac mae o wrth ei fodd yn cael sylw rw\u0302an.\""}, {"text_idx": "#000008", "text": "Mae Domingo yn mynd ati i gynorthwyo gyda dwy sach goch blastig wedi'u clymu i ffra\u0302m bren ar ei gefn, het ar ei ben a'r sgarff am ei wddw."}, {"text_idx": "#000009", "text": "Ychwanegodd Paola fod pobl yn cymryd tipyn mwy o sylw o'r gwaith o godi sbwriel pan fydd Domingo gyda hi, ac mae Cadw Cymru'n Daclus wedi ei fabwysiadu fel Arwr Sbwriel."}, {"text_idx": "#000010", "text": "Swyddog Prosiect CCD yn Sir Ddinbych yw Gareth Jones, a ddywedodd: \"Ry'n ni wedi dod o hyd i boteli yn llawn trychfilod marw, madfallod wedi'u boddi mewn pacedi creision a chathod bach wedi'u tagu gan fagiau plastig i enwi ond rhai digwyddiadau."}, {"text_idx": "#000011", "text": "\"Mae'r neges yn glir - mae sbwriel yn edrych yn ofnadwy ond mae o hefyd yn beryglus i anifeiliaid a phobl.\""}, {"text_idx": "#000014", "text": "Prif StraeonYsgolion o Gymru wedi wynebu trafferthion yn DoverPublished1 awr yn o\u0302lPencampwriaeth y Chwe Gwlad: Yr Alban 22-34 CymruPublished2 awr yn o\u0302l'Rhesymol' i newid arwyddair 'byd gwyn' eisteddfodPublished14 awr yn o\u0302l"}]